## Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1992.

### NN 16/1992 (26.3.1992.), Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1992.

# REPUBIČKI FOND MIROVINSKOG I INVALIDSKOG OSIGRNJA INDIVIDUALNIH POLJOPRIVREDNIKA HRVATSKE

Na osnovu članka 6. točka 7. Statuta Republičkog fonda mirovinskog i
invalidskog osiguranja individualnih poljoprivrednika Hrvatske ("Narodne
novine". broj 58/90). Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 10. ožujka 1992. donosi

## ODLUKU

### o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1992.

1. Osiguranici, individualni poljoprivrednici, plaćaju doprinos za mirovinsko
i invalidsko osiguranje individualnih poljoprivrednika, prema osnovicama
utvrđenim ovom odlukom.

2. Osiguranici - individualni poljoprivrednici koji su osigurani kao
predstavnici kućanstva članak 11. stavak 1. točka 1. Zakona) razvrstavaju
se u osnovice osiguranja ovisno o visini katastarskog prihoda u tekućoj
godini u devet grupa, i to:

```
_________________________________________________
HRD                     HRD                             HRD
_________________________________________________
1.                      do 5359.-       kat. prihoda-   7013.
2. preko 5359.- do 10718.-      kat. prihoda-   8978.
3. preko 10718.-        do 16062.-      kat. prihoda-   10661.
4. preko 16062 .-       do 21452.-      kat. prihoda-   12824.
5: preko 21452.-        do 27889.-      kat. prihoda-   14308.
6. preko 27889.-        do 38608.-      kat. prihoda-   16832.
7. preko 38608.-        do 53823.-      kat. prihoda-   19358.
8. preko 53623.-        do 78294.-      kat. prihoda-   21882.
9. preko 78294.-                        kat. prihoda-   24687.

```

3. Za osiguranike individualne poljoprivrednike koji se u svrhu privređivanja
samostalno bave ribolovom kao jedinim ili glavnim zanimanjem (članak 11.
stavak 1. točka 2. Zakona) i osiguranike individualne poljoprivrednike
koji se u svrhu privređivanja bave poljoprivrednom djelatnošću kao jedinim
ili glavnim zanimanjem a nemaju katastarski prihod članak 11. stavka 1.
točka 3. Zakona) utvrđuje se prosječni katastarski prihod u svoti od 92571.
HRD.

Prosječni katastarski prihod iz stavka 1. ove točke služi kao osnovica
za plaćanje doprinosa za mirovinsko i invalidsko osiguranje prema članu
86. stavak 1. točke 5. Zakona.

4. Za osiguranike iz točke 3. ove odluke, utvrđuje se prema prosječnom
katastarskom prihodu od 92571. HRD osnovica osiguranja od 24887. HRD koja
služi za obračunavanje i plaćanje doprinosa prema članu 86. stavak 1. točka
1. Zakona i za određivanje prava iz mirovinskog i invalidskog osiguranja.

5. Za osiguranike, individualne poljoprivrednike, koji su osigurani
kao članovi kućanstvs (članak 11. stavak 1. točka 4. do 6. Zakona) utvrđuje
se osnovica osiguranja od 6695. HRD, koja služi za obračunavanje i plaćanje
doprinosa prema članku 86. stavak 1. točka 1. Zakona i za određivanje prava
iz mirovinskog i invalidskog osiguranja.

6. Osim osnovica osiguranja utvrđenih u točki 2, 4. i 5. ove odluke
utvrđuju se još sljedeće više osnovice osiguranja:

28053. - HRD

33666. - HRD

40519. - HRD.

7. Osiguranik - individualni poljoprivrednik i član kućanstva koji je
osiguran kao individualni poljoprivrednik, može na svoj zahtjev biti razvrstan
u bilo koju višuosnovicu iz točke 2. ili 6. ove odluke. koja je viša od
one u koju je razvrstan prema točki 2. 4. ili 5. ove odluke.

8. Razvrstavanje u višu osnovicu osiguranja provodi se na osnovi rješenja
direktora Republičkog fonda mirovinskog i invalidskog osiguranja individualnih
poljoprivrednika Hrvatske, koje sadrži podatke o razrezu i obračunu doprinosa
za mirovinsko i invalidsko osiguranje.

Direktor može ovlastiti rukovoditelje područnih služba Republičkog fonda
mirovinskog i invalidskog osiguranja radnika Hrvatske, da donesu rješenja
o razvrstavanju u višu osnovicu osiguranja.

9. Zahtjev za izbor više osnovice osiguranja u godini 1992. može se
podnijeti do 31. prosinca 1992.

10. Osiguranicima - individualnim poljoprivrednicima koji podnesu prijave
na poljoprivredno osiguranje, a svojstvo osiguranika stječu počevši od
1. siječnja 1980. ili kojim kasnijim datumom, uprave društvenih prihoda
razrezat će doprinos po stopi i osnovici osiguranja koje se primjenjuju
u godini 1992. za sva prethodna razdoblja koja se računaju u mirovinski
staž u svojstvu osiguranika - individualnog poljoprivrednika.

11. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1992.

Klasa: 141-13/92-01/960

Urbroj : 343-99-01 / 1-92

Zagreb, 10. ožujka 1992.

PredsjednikUpravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 16/1992-374
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)